2017 எண்ணூர் எண்ணெய்க் கசிவு

2017 எண்ணூர் எண்ணெய்க் கசிவு (2017 Ennore oil spill) அல்லது எண்ணூர் துறைமுக கப்பல் மோதல் விபத்து என்பது இந்திய மாநிலமான தமிழ்நாட்டின் தலைநகர் சென்னை அருகே எண்ணூர் துறைமுகத்தில் இரண்டு  கப்பல்கள் மோதிக்கொண்ட விபத்தாகும். இவ்விபத்து 28 சனவரி 2017 அன்று நடந்தது.சென்னை எண்ணூர் துறைமுகத்தில் சரக்கு கப்பல்கள் மோதல்  தமிழ் ஒன் இந்தியா,28 சனவரி 2017.

கப்பல்கள் மோதல்
 ஈரானில் இருந்து எல்பிஜி எரிவாயுவை ஏற்றிக் கொண்டு பி. டபிள்யூ. மேப்பிள் என்ற கப்பல் எண்ணூர் துறைமுகத்துக்கு வந்தது. இந்த எரிவாயு, லாரிகள் மூலம் ஏற்றப்பட்டு அத்திப்பட்டு புதுநகரில் உள்ள எண்ணெய் நிறுவனத்துக்கு கொண்டுசெல்லப்பட்டது. சமையல் எரிவாயு இறக்கப்பட்ட பிறகு, துறைமுகத்தில் இருந்து அந்தக் கப்பல் 28 சனவரி 2017 அதிகாலை 3 மணிக்கு ஈரானுக்குப் புறப்பட்டது.

அப்போது, மும்பையில் இருந்து டீசல் ஏற்றிக்கொண்டு எம். டி. டான் காஞ்சிபுரம் என்ற கப்பல் எண்ணூர் துறைமுகத்துக்கு வந்துகொண்டிருந்தது. துறைமுகத்துக்கு வெளியே ஒரு கடல் மைல் தொலைவில் வந்தபோது, எதிர்பாராதவிதமாக இரண்டு கப்பல்களும் பயங்கர சத்தத்துடன் நேருக்கு நேர் மோதிக்கொண்டன. இதில் இரு கப்பல்களும் பலத்த சேதம் அடைந்தன.எண்ணூர் காமராஜர் துறைமுகம் அருகே﻿ 2 கப்பல்கள் நேருக்கு நேர் மோதி விபத்து﻿ தமிழ் இந்து ,28 சனவரி 2017.

எண்ணெய்க் கசிவு
துறைமுகத்தை ஒட்டியுள்ள பகுதி என்பதால், இரு கப்பல்களும் குறைந்த வேகத்திலேயே வந்தன. அதனால், பெரிய அளவிலான சேதம் தவிர்க்கப்பட்டது. கப்பல்களில் இருந்த 30-க்கும் மேற்பட்ட ஊழியர்கள் ஆபத்தின்றி தப்பினர். ஆனால், மும்பை கப்பலின் பாகங்கள் உடைந்ததால், அதில் கொண்டு வரப்பட்ட எண்ணெய்ப் பீப்பாய்களில் இருந்து கச்சா எண்ணெய் கசிந்து கடலில் கலந்தது.

கடலில் கலந்த கச்சா எண்ணெய் கசிவு  எண்ணூரில் இருந்து திருவான்மியூர் வரை பரவியது.எண்ணூர் முதல் திருவான்மியூர் வரை கடலில் பரவிய எண்ணெய் படலம்.﻿ தமிழ் ஒன் இந்தியா ,31 சனவரி 2017.

உயிரினங்கள் அழிவு
இரு கப்பல்கள் மோதியதில் 65 டன் கச்சா எண்ணெய் கடலில் கொட்டியது. கச்சா எண்ணெய் கடலில் கலந்து, கடல் நீர் மாசடைந்தது. கடலில் எண்ணெய் கலந்ததால் கடல்வாழ் உயிரினங்கள் உயிரிழந்தன.சென்னை கடலில் கொட்டப்பட்ட ஒரு டன் கச்சா எண்ணெய்.﻿ நக்கீரன், 31 சனவரி 2017.

மீன் வளத்துக்கு பாதிப்பை உண்டாக்கிய இந்த எண்ணெய் படலம், கடல் வாழ் உயிரினமான அரிய வகை ஆமை இனங்கள் உயிர் இழப்பதற்கும் காரணமானதாக சுற்றுச்சூழல் ஆர்வலர்கள் கூறினர்.கப்பல்கள் மோதலால் சென்னை கடற்பரப்பில் பரவிய எண்ணெய் படலங்களை அகற்றும் பணி.﻿ பிபிசி தமிழ், 30 சனவரி 2017.

அப்புறப்படுத்தும் பணி
கடலில் இருந்து பிரித்தெடுக்கப்பட்ட எண்ணெய்க் கசிவுகளை பாதுகாப்பான முறையில் அப்புறப்படுத்த இந்தியன் ஆயில் கார்ப்பரேஷன் (ஐஓசி) ஆராய்ச்சித் துறையின் நிபுணர்கள் உதவியுடன் சேகரிக்கப்பட்ட கழிவுகளை 2000 சதுர மீ அளவுக்கு உருவாக்கப்பட்ட ஆழ் குழியில் புதைத்து அப்புறப்படுத்தினர். சென்னை கடலிலிருந்து 65 டன் எண்ணெய் கசிவு அகற்றம்﻿ தமிழ் இந்து, 4 பிப்ரவரி 2017.

மேற்கோள்கள்

பகுப்பு:2017 இல் இந்தியா
பகுப்பு:இந்தியாவில் கப்பல் விபத்துகள்
பகுப்பு:எண்ணெய்க் கசிவுகள்
பகுப்பு:தமிழகத்தில் பேரிடர்கள்